**2024.12.10.-i Pénzügyi Bizottsági ülés NYÍLT határozati javaslatai**

1. **Fő-tér projekttel kapcsolatos szerződések:**

A Pénzügyi Bizottság javasolja, hogy:

* a Plébánia előtti tér és a Vöröskereszt épület bontása vonatkozásában szükséges közbeszerzési eljárás megindításáról mielőbb szülessen döntés,
* A K és P …… szerződésének módosítása kapcsán a határozati javaslatba kéri beépíteni, hogy az Őszy Közbeszerzési Tanácsadó Kft. és az Őszy Ügyvédi Iroda szakmai véleménye alapján, az előterjesztés szerint javasolja módosítani a szerződését,
* Az Őszy Közbeszerzési és Tanácsadó Kft és Őszy Ügyvédi Iroda szerződésének módosítása vonatkozásában javasolja Őszy Tamás (vagy az iroda képviseletében valamelyik ügyvéd) részvételét a képviselő-testületi ülésen. A díj vonatkozásában javasolja az összeg csökkentésének vizsgálatát, tekintettel arra, hogy a Déli épület kikerült a közbeszerzési eljárások köréből (az alábbi közbeszerzési eljárások lefolytatása válik szükségessé: Plébánia előtti tér, Vöröskereszt épület bontás, sétány folytatása, valamint az ehhez kapcsolódó műszaki ellenőrzés beszerzése).
* Siklósi József tervező úr vonatkozásában kéri az alábbi kérdések tisztázását:
* tervezési határidők alakulása,
* tervezés díjának alakulása,
* fedezet helyének biztosítása.

1. A közterületek használatáról szóló önkormányzati rendelet módosítása:

A Pénzügyi Bizottság támogatja a határozati javaslat előterjesztés szerinti elfogadását, azzal, hogy a rendelet módosítására az infláció mértékének közlését követően kerülhet sor. A következő képviselő-testületi ülésre ismételten kéri a rendeletmódosítás előterjesztését.

1. Táncsicstól-Táncsicsig kultúr-sportesemény:

A Pénzügyi Bizottság javasolja bruttó 300.000.- Ft összeg biztosítását a TMG-Sportegyesület részére.

1. Batthyány tér 4/F. lakás felújítása:

A Pénzügyi Bizottság javasolja a határozati javaslat előterjesztés szerinti elfogadást azzal, hogy Hófer Jenő és Ifj. Jámbor Lajos a képviselő-testületi ülésig egyeztetést folytasson le az elektromos fűtés kiépíthetősége vonatkozásában. Ezen információ birtokában javasolja, hogy a képviselő-testületi a döntését hozza meg a fűtés kialakítása (elektromos vagy gáz) vonatkozásában.

1. Kisbéri Gyöngyszem Óvoda és Bölcsőde hántai csoport épülete:

A Pénzügyi Bizottság javasolja, hogy a 2025. évi költségvetés elfogadását követően hozzon döntést a Kisbéri Gyöngyszem Óvoda és Bölcsőde hántai csoportjának vízszigetelési munkálatai vonatkozásában.

Utasítja a Kisbéri Közös Önkormányzati Hivatalt, hogy a soron következő képviselő-testületi ülésig áraztassa be az árajánlatban nem szereplő, azonban a teljeskörű munkavégzéshez szükséges munkanemeket (vakolatjavítás, padlójavítás…)

1. Hánta járda és árok tisztítás:

A Pénzügyi Bizottság javasolja megrendelni Törzsök Sándortól az előterjesztésben lévő munkálatok elvégzését bruttó 200.000.- Ft összegen.

A munkálatok költségét a 2025. évi költségvetésbe kéri betervezni.

1. Szent János téri híd állapota:

A Pénzügyi Bizottság a Szent János téri híd vonatkozásában a statikai véleményre adott árajánlat birtokában javasolja a döntést meghozni.

1. Rágcsálóírtás:

A Pénzügyi Bizottság támogatja a Bábolna Bio Kártevőirtó Szolgáltató Kft-vel a patkánymentesítésre vonatkozó szerződés megkötését az előterjesztés szerint.

1. Lovarda és istálló épület hasznosítása:

A Pénzügyi Bizottság javasolja, hogy a hasznosítási szerződés módosításába kerüljön be, hogy a Lovarda használatáért fizetendő bruttó 500.000.- Ft/hó bérleti díj 2025. január 01.-től kerüljön megállapításra, továbbá kéri rögzíteni, hogy a kaszárnya részt az önkormányzat évi 5 alkalommal előzetes egyeztetés alapján térítésmentesen használhatja.

1. Csomagautomaták melletti környezet szennyezettsége:

A Pénzügyi Bizottság javasolja felvenni a kapcsolatot a Packeta Hungary Kft.-vel a csomagautomata használata során keletkező hulladék elhelyezésének, illetve elszállításának költségvonzata vonatkozásában.

1. Közösségi- és zöldinfrastruktúra-fejlesztés Kisbéren - TOP\_PLUSZ-1.2.1-21-KO1-2022-00068. közbeszerzés ajánlatok (Royal-kert tervezési szerződés kiegészítés).

Energetikai korszerűsítés Kisbéren közbeszerzés ajánlatok:

A Pénzügyi Bizottság tudomásul veszi a TOP PLUSZ-1.2.1-21-KO1-2022-00068 „Közösségi- és zöldinfrastruktúra Kisbéren” elnevezésű pályázat vonatkozásában adott pályázati tájékoztatót az előterjesztés tartalmának megfelelően.

A Pénzügyi Bizottság Kisbér Város Önkormányzatának Képviselő- testülete a TOP PLUSZ-1.2.1-21-KO1-2022-00068 „Közösségi- és zöldinfrastruktúra Kisbéren” elnevezésű pályázathoz kapcsolódó közbeszerzési szakértői tevékenység lefolytatásával a Koppándi Ügyvédi Irodát bízza meg az ajánlatában rögzített nettó 950.000 Ft + ÁFA vállalási áron.

A Pénzügyi Bizottság javasolja a TOP PLUSZ-2.1.1-21-KO1-2022-00007 számú, „Energetikai korszerűsítés Kisbéren” elnevezésű pályázathoz kapcsolódó közbeszerzési szakértői tevékenység lefolytatásával a Koppándi Ügyvédi Irodát bízza meg az ajánlatában rögzített nettó 800.000 Ft + ÁFA vállalási áron.

1. Tájékoztató
2. Perczel Mór utca 38/2. szám alatti önkormányzati bérlakás:

A Pénzügyi Bizottság elfogadja a Perczel Mór utca 38/2. szám alatti önkormányzati lakásról szóló tájékoztatást.

1. Egyebek.
2. Külterületi utak:

A Pénzügyi Bizottság javasolja, hogy a külterületi utak felújítása vonatkozásában a képviselő-testület csak a Hánta Csárdai út felújításával tervezzen. Utasítja a Kisbéri Közös Önkormányzati Hivatalt, hogy a soron következő képviselő-testületi ülésig a pályázati felhívás előírásait összegezze, melynek ismeretében átgondolásra javasolja a Hánta Csárdai út aktualizálására érkezett tervezői díj (650.000.- Ft /áfa) elfogadását.

1. Életet az Állatoknak Egyesület - együttműködés:

A Pénzügyi Bizottság javasolja az együttműködési megállapodás aláírását az Életet az Állatoknak Egyesülettel. A bizottság javaslata alapján a kennel bérleti díja havi 40.000.- Ft összegben kerülne megállapításra. Utasítja a Kisbéri Közös Önkormányzati Hivatalt, hogy a soron következő képviselő-testületi ülésig önkormányzati ingatlanokat jelöljenek meg, amelyek alkalmasak lehetnek a kutyakennelek elhelyezésére. Az elhelyezés feltétele a vízvételi lehetőség biztosítása. Az esetlegesen szükséges kerítés kiépítésének költségeit az érintett felek közösen vállalják.